section_heading: Sposobnosti i vještine
paragraph_text: Kao najveći neprijatelj Grupe TNT, Superhik je vrlo opasan zločinac. Pomoću pokvarenog vina može zadobiti smrtonosni zadah koji može oboriti svakoga na zemlju i onesvijestiti ga, osim ako neprijatelj ne nosi plinsku masku na glavi. U kasnijim epizodama tu mu sposobnost više ne daje vino, nego križanac rajčice i bijelog luka, koji rastu u vrtu Berta i Berte. Ubojitu moć njegovog zadaha drastično oslabljuje šećer, zbog čega nije mogao omamljivati druge nakon što je pojeo kolač, a svoje zle planove morao je odgoditi na godinu dana kad je doznao da blizu rajčice raste šećerna trska. Pomoću svog zadaha može napuniti balon i letjeti u njemu. Posjeduje i veliku fizičku snagu, zbog čega je opasan protivnik u borbi i bez zadaha.